hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu en de hu
MagNet Fény Ünnepe - Adománygyűjtő Gála 2021. december 7.
December 18-án szombaton “MagNet Fény Ünnepe” címen adománygyűjtő gálát szervezünk a Magnet Ház patinás épületében. A délutántól estig tartó eseményen tucatnyi különleges program - minikoncertek, különleges zenei előadások, workshopok - várják mindazokat, akik támogatni szeretnék a nehéz helyzetben lévő zenészeket alapítványunkon keresztül. A rendezvény különböző kategóriájú támogatói jegyekkel lesz látogatható, a helyszín limitált befogadóképessége és a járványhelyzet miatt az esemény stream közvetítésen keresztül is elérhető lesz - a nézők által kiválasztott összegű - támogatásért cserébe. A befolyt összegből újabb pályázatot írunk ki, amely során azokat a zenészeket támogatjuk, akik egészségügyi élethelyzetük, egészség-károsodásuk, vagy a korral kapcsolatos problémáik miatt tartósan vagy ideiglenesen, a Covid-19 járvány következtében kialakult helyzetben nem tudtak fenntartani magukat vagy családjukat. Bejelentett fellépők: Ivan & the Parazol akusztik, Supernem (Papp Szabi - Pulius Tibi duó), Random Trip akusztik, Aurevoir. Szűkített Kvint, Szivák Zsolt (Cloud 9+) akusztik, Iván Szandra & Subicz Gábor play Ruby Harlem
Civil Díj 2021 döntő és szavazás 2021. május 21.
Szavazzatok a Rádió 1-gyel közös tavalyi gyűjtő-akciónkra a civil szervezetek versengésének döntőjében!
Segítsd adód 1%-ával a nehéz helyzetben lévő zenészeket, háttérmunkásokat! 2021. május 3.
Elérkezett amire régen vártunk: immáron lehetőségünk van 1%-os felajánlásokat gyűjteni. Segítsd adód 1%-ával a nehéz helyzetben lévő (valamilyen betegség vagy egyéb ok miatt munkaképtelenné vált zenészeket, valamint a hasonló helyzetben lévő háttérmunkásokat! A zene a bajban is zene - és valakinek olyankor is segítenie kell!
Új pályázatunk: Zeneipari háttérmunkások pályázat 2021 2021. április 7.
A Fábián Juli Emlékalapítvány nyílt pályázati felhívása zeneipari háttérmunkások számára 2021
A Fábián Juli Emlékalapítvány újabb pályázatot ír ki a Covid-19 járvány, az elmaradt koncertek, rendezvények és a tervezhetetlen szakmai jövő miatt nehéz helyzetbe került zeneipari háttérmunkások (roadok, hang-, video- és fénytechnikusok, sofőrök, tourmanagerek, színpadmesterek, stb.) számára. A keretösszeg alapja a #savethebackstage kampány során összegyűlt összeg, valamint kilenc könnyűzenei produkció (Vad Fruttik, Random Trip, Szabó Balázs Bandája, Jónás Vera, Colorstar, Magashegyi Underground, Carson Coma, Mörk, Saya Noé, Ohnody) által raktárkoncertjeik gázsijából tett személyes felajánlások összege.
A pályázat keretében kiválasztott személyek pénzbeli támogatást kapnak.
Támogatottak maximális száma: 35 fő
A pályázat kiírásának időpontja: 2021. április 7.
A pályázat beadásának időpontja: 2021. május 1. éjfél
Benyújtás: emailben a palyazat@fabianjuli.hu email címre, pdf formátumban.
Várható döntés: 2021. május 10.
A támogatások folyósításának várható kezdete: a döntéstől számított 15 nap.
Pályázattal kapcsolatos információ kérhető: info@fabianjuli.hu
A pályázat elbírálásában hétfős, a zeneipari háttérterületek elismert szakembereiből összeállított tanácsadó testület segíti az alapítvány kuratóriumát, amelynek tagjai: Böhm Gábor (program menedzser, színpadmester), Németh Márton (hangmérnök), Szicsó Zsolt, Zsidei János “Zsonó”, Porkoláb Tamás “Egér” (Quimby, Budapest Park fénytechnikus), Angerer Attila (Turnébusz), Ondecs István (Margaret Island crew manager), Szabó Zsolt (Savethebackstage ötletgazda, színpadmester, tourmanager).
A pályázati adatlap - benne a további információkkal - letölthető az alábbi linkről:
Az értékelésben azok a pályázatok vesznek részt, amelyek határidőre, a fenti email címre érkeznek, valamint a formai követelményeknek megfelelnek. A pályázatok beérkezésekor a pályázok az email beérkezését megerősítő üzenetet kapnak. Elutasításban részesülnek azok a pályázatok, amelyek a formai követelményeknek nem felelnek meg, ill. a határidőn túl érkeztek.
A pályázatban szereplő információkat teljes titoktartás mellett kezeljük.
Adatkezelési tájékoztatónk letölthető az alábbi linkről:
Save The Backstage kampány, Juli rajzaival 2021. február 22.
Idei első posztunk egy fantasztikus jótékonysági kampányról ad hírt. A Szabó Zsolt Tschöppy színpadmester-turnémenedzser és a Popshop csapata által útjára indított #savethebackstage kezdeményezés a koronavírus járvány során nehéz helyzetbe került zene- és rendezvényipari munkavállalóknak szeretne segíteni. A kampány első körében Kókai Barnabás külön erre a célra készített mintáival nyomott pólóiból, pulóvereiből lehetett vásárolni, a második körben pedig még különlegesebb, szívünknek kedves grafikákkal ellátott termékeket: a mintákat maga Fábián Juli rajzolta még kamaszként, mikor pólónyomással egészítette ki zsebpénzét.
A termékeket megtaláljátok a Popshopnál: https://popshop.hu/1488-save-the-backstage
ŐSZI GYŰJTŐAKCIÓ A ZENEIPAR HÁTTÉRMUNKÁSAINAK 2020. október 5.
Különleges gyűjtőakcióval indul őszi adománygyűjtő kampányunk, amellyel ismét a nehéz helyzetbe került zeneipari háttérmunkásokat támogatjuk!
A Balaton Kördeszka projekt ötletgazdája Horváth Renátó, maga is a zeneiparban dolgozik közel 15 éve, az eastate.net ügynökség, BalconyTV Budapest alapítója és a Budapest Showcase Hub, Banding projektek társalapítója. Gyermekkori szenvedélyét, a gördeszkázást állította a középpontjába: csütörtök és vasárnap között körbedeszkázza a Balatont. Szeretnénk, hogy minél többen csatlakozzatok hozzá legalább egy szakaszon) és támogassátok a magyar zene sokszínűségét és a tehetségek pályaelhagyásának megelőzését, ahogy lehetőségük van: anyagilag vagy sporttal vagy virtuális részvételükkel.
Ha tetszik a célunk és egyetértesz vele, nagy örömmel vesszük támogatásod. Bármennyit adományozhatsz:
Az esemény részletei: https://www.facebook.com/events/377878366574530
3 millió forintot adományoz a Visual Europe Production a zeneipari háttérmunkások megsegítésére 2020. július 1.
A Visual Europe Production 3 millió forintot ajánlott fel alapítványunk zeneipari háttérmunkások támogatására. "Bár a járványhelyzet cégünket is rendkívül érzékenyen érintette, mi az összes szakemberünket, technikai munkavállalónkat megtartottuk." - fogalmaz Marton Tamás, a Visual Europe Production üzletág-igazgatója. - "Fontos volt számunkra, hogy a tehetséges, rátermett és hosszú idő alatt kiképzett munkatársaknak ne engedjük el a kezét. Szeretnénk a piac többi zenei háttérmunkásának is segíteni ezzel a felajánlással, hogy átvészeljék a tömegrendezvények, koncertek újbóli beindulásáig ezt az időszakot." A pályázat beadási határideje: 2020. július 3. éjfél!
Zeneipari háttérmunkások pályázat 2020 - új határidő, nagyobb keret 2020. június 25.
Jó hír a zeneipari háttérmunkások számára kiírtt pályázatunk kapcsán: a A VOLT Produkció vezetői, Fülöp Zoltán és Lobenwein Norbert egymillió forintot ajánlottak fel az akció kapcsán.
"Amióta Magyarországot is elérte a járvány, természetesen a könnyűzene minden szereplőjét rosszul érintette a klubkoncertek, fesztiválok elmaradása. Sokat beszélgettünk zenész barátokkal, zeneipari munkásokkal arról, hogy mit lehet tenni ilyenkor? Jó volt tapasztalni, hogy azok a sztárok, azok a zenészek, akiknek több tucatfellépése maradt el, nem magukért aggódtak, hanem azokért a háttérzenészekért, roadokért, technikusokért, akiknek sok esetben nincs tartalékuk. Feladatunknak éreztük, hogy ha tehetjük, segítsünk a rászoruló munkatársainkon, azokon, akiknek a munkájáéra amúgy hetek múlva mindenki újra számítani szeretne. Azt azonban nem tudtuk, hogyan tegyük, hogyan segítsünk. Megemeljük a kalapunkat Andro és Begi kezdeményezése előtt, a Fábián Juli Alapítvány pedig a legmegbízhatóbb felület, amely kezelhet egy ilyen jótékonysági keretet."
A pályázat leadási határidejét ezzel összhangban egy héttel kitoltuk, július 3-án éjfélig várjuk az anyagokat a palyazat@fabianjuli.hu címre.
Zeneipari háttérmunkások pályázat 2020 2020. június 10.
A Fábián Juli Emlékalapítvány nyílt pályázati felhívása zeneipari háttérmunkások számára 2020
A Fábián Juli Emlékalapítvány pályázatot ír ki a COVID-19 járvány, az elmaradt koncertek, rendezvények miatt nehéz helyzetbe került zeneipari háttérmunkások (roadok, hang-, video- és fénytechnikusok, sofőrök, tourmanagerek) számára. A keretösszeg alapja a Rádió1 DJ-i, Lotfi Begi és Andro által szervezett One Future Streamfesttel közös gyűjtés, valamint az ahhoz kapcsolódó egyedi felajánlások összege.
A pályázat keretében kiválasztott személyek pénzbeli támogatást kapnak.
A pályázat kiírásának időpontja: 2020. június 10.
A pályázat beadásának időpontja: 2020. július 3. éjfél
Benyújtás: emailben a palyazat@fabianjuli.hu emailcímre, pdf formátumban.
Várható döntés: 2020. július 23.
A támogatások folyósításának várható kezdete: a benyújtástól számított 1 hónap.
Pályázattal kapcsolatos információ kérhető: info@fabianjuli.hu
A pályázat elbírálásában nyolcfős, a zeneipari háttérterületek elismert szakembereiből összeállított tanácsadó testület segíti az alapítvány kuratóriumát, amelynek tagjai: Böhm Gábor (program menedzser, színpadmester), Németh Márton (hangmérnök), Szicsó Zsolt, Pálfi József "Spulni" (MP Rt. elnök), Zsidei János "Zsonó", Porkoláb Tamás "Egér" (Quimby, Budapest Park fénytechnikus), Angerer Attila (Turnébusz), Ondecs István (Margaret Island crew manager).
A pályázati adatlap - benne a további információkkal - letölthető az alábbi linkről:
Az értékelésben azok a pályázatok vesznek részt, amelyek határidőre, a fenti email címre érkeznek, valamint a formai követelményeknek megfelelnek. A pályázatok beérkezésekor a pályázok az email beérkezését megerősítő üzenetet kapnak. Elutasításban részesülnek azok a pályázatok, amelyek a formai követelményeknek nem felelnek meg, ill. a határidőn túl érkeztek.
A pályázatban szereplő információkat teljes titoktartás mellett kezeljük.
Adatkezelési tájékoztatónk letölthető az alábbi linkről:
5.500.000 forint gyűlt össze a One Future Streamfest közös gyűjtésen 2020. május 12.
Köszönjük a támogatást a zeneipar háttérmunkásainak nevében!
Alapítványunk feladata lesz a pályázat kiírása, a beérkező anyagok elbírálása, a támogatások megítélése és eljuttatása a leginkább rászorulóknak, ezt hamarosan megkezdjük az iparág számos meghatározó szakemberének bevonásával. A pályázat feltételeiről hamarosan hírt adunk felületeinken!
One Future Streamfest - közös gyűjtés a Rádió 1-gyel 2020. április 24.
Támogassuk együtt a zeneipar háttérmunkásait, a koronavírus-járvány, az elmaradó koncertek, rendezvények miatt bevétel nélkül maradt szakembereket, roadokat, hang- és fénytechnikusokat, stb.
A koronavírus-járvány egyik legerősebben érintett területe a zeneipar, 2020 tavaszán gyakorlatilag teljesen leálltak a koncertek, amelyek beláthatatlan ideig nem is indulhatnak újra. Az előadókon túl számos olyan kolléga került bizonytalan helyzetbe, akik nem a színpadon állnak, hanem a háttérben dolgoznak, technikailag segítik a produkciókat. Az ő helyzetük talán a legnehezebb ebben a szegmensben. Ezért döntöttek úgy a Rádió 1 lemezlovasai, hogy - egy jótékonysági akció keretein belül - a segítségükre sietnek. Április 25-én élő műsort adnak a Gödöllői Királyi Kastélyban 12 DJ részvételével, tizenkét órás online streammel. Alapítványunk nagy örömmel csatlakozott az akcióhoz és biztosítja hozzá a megfelelő hátteret. Az adományokat a https://adjukossze.hu/kampany/1958 oldalon várjuk május 1-ig! A támogatást a szokásos pályázatos formában fogjuk megítélni, ennek részleteiről az akció után fogunk hírt adni felületeinken.
Első pályázatunk 2019. június 3.
Alapítványunk első alkalommal hirdeti meg pályázatát, melynek célja a nehéz helyzetben lévő zenészek támogatása.
Elsősorban a könnyűzene és a jazz területén működő, egészségügyi és/vagy szociális okokból vészhelyzetben, válságban vagy valamilyen átmeneti állapotban lévő, rászoruló zenészek, zenei előadóművészek, oktatók, zeneszerzők, és a zenei produkciókban közreműködő egyéb szakemberek jelentkezését várjuk, akiket szociális és/vagy egészségügyi élethelyzetük, egészség-károsodásuk, vagy korral kapcsolatos problémáik tartósan vagy ideiglenesen akadályoznak művészetük gyakorlásában.
Várjuk azon magánszemélyek jelentkezését, akik a fent leírt helyzetük miatt támogatásra szorulnak, valamint akiknek bármely okból segítségre van szükségük a betegút menedzselésben.
A beérkező kérelmeket az alapítványunk mellett működő Tanácsadó Testület bírálja el, a határidőt követő 30 napon belül. Szükség esetén felvesszük a kapcsolatot a kérelmezővel, pontosítás céljából.
Kérjük, hogy a beadványban írják meg a személyes adataikat (név, postacím, email cím, telefonszám), valamint a kérelem rövid indoklását és a szükségesnek tartott összeget.
A kérelemhez nem adunk meg formanyomtatványt.
A pályázat beadási határideje: 2019.06.30.
Kérjük, hogy a jelentkezést email-ben küldjék el az alábbi címre: palyazat@fabianjuli.hu
Kérdéseiket az alábbi email címen tegyék fel: info@fabianjuli.hu
A következő pályázati kiírást 2019. szeptember folyamán tesszük közzé.
Az Alapítvány kuratóriumának nevében
Új Nap - Új Remények 2018. szeptember 30.
Egy különleges akcióhoz csatlakoztunk nemrég: a Civil Iránytű Alapítvány szervezésében idén is megrendezésre kerül az "Új Nap - Új Remények" közösségi adománygyűjtő akció, melynek keretében non-profit szervezetek a jougyekert.hu weboldalon indíthatnak adománygyűjtő kampányt követeik segítségével. A jougyekert.hu egy speciális adományszervező portál, amely a Követes adománygyűjtési akciókat segíti, támogatja felületével. A követes adománygyűjtés főszereplői azok a Követek, akik egy adott jótékony ügy mellé állnak és saját kampányoldalukon mutatják be magukat és mondják el, miért támogatnak egy-egy Jó ügyet. Juli emlékére létrehozott alapítvánnyal mi is csatlakoztunk ehhez a kezdeményezéshez, hogy a támogatásokkal elkészíthessünk egy életműfilmet Juliról, illetve támogathassuk pályázatunkon az egészségügyi probléma vagy egyéb helyzet miatt rászoruló zenészeket. Az alábbi linken találjátok adatlapunkat, rajta Követeinket, akiknek ezúttal is hálásan köszönjük, hogy részt vesznek ebben a kampányban és segítenek nekünk! Az akció még egy hétig tart!
Köszönjük Nektek, ha adományaitokkal támogatjátok az Alapítványt!
Kedves látogatók, rajongók, zenebarátok! 2018. július 9.
A mai nap az első, amikor nem tudjuk Julit személyesen felköszönteni születésnapja alkalmából. De hisszük, hogy minden gondolat elér hozzá és tudja, milyen sokan gondolunk rá szeretettel, nem csak ezen a napon.
Fontos nap az életünkben a mai, ezért is gondoltuk hogy a mai nap indítjuk útjára a Fábián Juli Emlékalapítvány honlapját. Ezen az oldalon megtaláltok minden információt az alapítvány működésével és terveivel kapcsolatban. Beszámolunk továbbá mindazon eseményekről is, amiket Juli emlékének ápolásával kapcsolatban rendezünk, illetve rendeznek más szervezők országszerte. Az aktualitásokat természetesen a Facebook oldalunkon is folyamatosan közzéteszünk.
Köszönjük a figyelmeteket és a támogatásotokat!
Juli Fabian & Zoohacker feat. Talamba and Peter Furak - Shine (Radio Edit) 2014. december 2.
Zene: Zoohacker, Fábián Juli